আর. এ. গনি

আর. এ. গনি (১৯২৭ – ১৫ জানুয়ারি ২০১৬) বাংলাদেশের গাইবান্ধা জেলার একজন প্রকৌশলী ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন। তিনি বিজ্ঞান ও প্রযুক্তি মন্ত্রণালয়ের প্রতিমন্ত্রী হিসেবে দায়িত্ব পালন করেছেন। তিনি বাংলাদেশ জাতীয়তাবাদী দলের স্থায়ী কমিটির সদস্য ছিলেন।

 প্রাথমিক জীবন 
আর. এ. গনি ১৯২৭ সালে গাইবান্ধার সাদুল্লাপুরের বসনিয়াপাড়া গ্রামে জন্মগ্রহণ করেন। তিনি গাইবান্ধা লোকাল বয়েজ স্কুল থেকে মাধ্যমিক পরীক্ষায় উত্তীর্ণ হন। পরবর্তীতে, তিনি প্রেসিডেন্সি কলেজ থেকে উচ্চ মাধ্যমিক পরীক্ষায় উত্তীর্ণ হন। তিনি ১৯৫২ সালে আহসানউল্লাহ ইঞ্জিনিয়ারিং কলেজ থেকে ১৯৫২ সালে পুরকৌশলে স্নাতক হন।

আর. এ. গনি ১৯৫৩ সালে গনি বাংলা লিমিটেড নামে এক প্রকৌশল পরামর্শক প্রতিষ্ঠান প্রতিষ্ঠা করেন। এরপর, ১৯৬৩ সালে তিনি ক্যালিফোর্নিয়া থেকে স্নাতকোত্তর শিক্ষা সম্পন্ন করেন। তারপর, তিনি ওয়াশিংটনের একটি বিশ্ববিদ্যালয় থেকে ডক্টরেট ডিগ্রি লাভ করেন। তিনি ভাষা আন্দোলন, ঊনসত্তরের গণঅভ্যুত্থান ও বাংলাদেশের স্বাধীনতা যুদ্ধে অংশগ্রহণ করেছিলেন।

আর. এ. গনি বেগম হোসনে আরা গনির সাথে বিবাহবন্ধনে আবদ্ধ হয়েছিলেন। তাদের তিন পুত্র ও এক কন্যা ছিল।

 রাজনৈতিক জীবন 
আর. এ. গনি ১৯৭৯ সালের রংপুর-১৯ আসনের সাংসদ হিসেবে নির্বাচিত হয়েছিলেন। তিনি জিয়াউর রহমানের শাসনামলে বিজ্ঞান ও প্রযুক্তি মন্ত্রণালয়ের প্রতিমন্ত্রী হিসেবে নিযুক্ত হয়েছিলেন। তিনি বাংলাদেশ জাতীয়তাবাদী দলের স্থায়ী কমিটির সদস্য ছিলেন।

 মৃত্যু 
আর. এ. গনি ২০১৬ সালের ১৫ জানুয়ারি ঢাকার স্কয়ার হাসপাতালে ৮৯ বছর বয়সে মৃত্যুবরণ করেন।

 তথ্যসূত্র 

বিষয়শ্রেণী:১৯২৭-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:গাইবান্ধা জেলার রাজনীতিবিদ
বিষয়শ্রেণী:বাংলাদেশী প্রকৌশলী
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের বিজ্ঞান ও প্রযুক্তি প্রতিমন্ত্রী
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:গাইবান্ধা জেলার ব্যক্তি